

Enw
Cyfeiriad
Cyfeiriad
Cyfeiriad
Cyfeiriad

Dyddiad

Annwyl [ENW EICH AELOD CYNULLIAD]

Ysgrifennaf atoch ar ran [SyM/Ffederasiwn] i ofyn i chi ysgrifennu at eich Bwrdd Iechyd Lleol i godi canfyddiadau adroddiad diweddar FfCSyM ar ofal dementia.

Byddem yn gwerthfawrogi’n fawr eich cefnogaeth wrth sicrhau bod pobl â dementia sy’n cael eu derbyn i’r ysbyty yn cael gofal o ansawdd da, a bod eu gofalwyr yn cael eu croesawu i’r ysbyty er mwyn gallu cynorthwyo eu hanwyliaid.

Mae Ffederasiwn Cenedlaethol Sefydliad y Merched (FfCSyM), y mudiad gwirfoddol mwyaf i ferched yn y Deyrnas Unedig, wedi cyhoeddi adroddiad ar brofiadau gofalwyr sy’n aelodau o’r teulu sy’n gofalu am bobl â dementia a dderbyniwyd i’r ysbyty.

Mae’r adroddiad yn rhan o'n hymgyrch *Croeso i Ofalwyr* sy’n galw am welliannau ym mholisïau ac arferion ysbytai sy’n rhoi mwy o gyfle i ofalwyr weld eu hanwyliaid ac yn sicrhau y darperir gofal dementia o ansawdd da.

Er y croesewir y ffocws yn y blynyddoedd diwethaf ar wella ymwybyddiaeth o ddementia yn y gymdeithas a darpariaeth gofal mewn ysbytai, mae ein hadroddiad yn awgrymu bod gormod o bobl â dementia yn peidio â chael gofal o’r ansawdd maent yn ei haeddu, ac nad yw gofalwyr yn cael eu cynorthwyo’n effeithiol i ofalu am eu hanwyliaid.

Yr hyn sy’n peri pryder penodol yw ein canfyddiadau am ofal dementia, sy’n awgrymu bod ansawdd gofal ymhell o gyrraedd safonau derbyniol. Dywedodd dau draean o’r gofalwyr fod clefyd Alzheimer neu ddementia eu hanwyliaid wedi gwaethygu o ganlyniad i’w harosiadau yn yr ysbyty. Dywedodd 42% o’r gofalwyr na chafodd eu hanwyliaid eu trin ag urddas a pharch pan oeddent yn yr ysbyty, a dywedodd 41% nad oedd staff yr ysbyty wedi diwallu anghenion gofal eu hanwyliaid mewn perthynas â’u dementia ‘trwy’r amser neu’r rhan fwyaf o’r amser’.

Canfuom hefyd nad yw’r mwyafrif o ofalwyr yn cael eu trin fel partneriaid yng ngofal eu hanwyliaid, er gwaethaf canllawiau clir a osodwyd yn y Safonau Iechyd a Gofal. Roedd 37% o’r gofalwyr yn credu nad oedd y staff yn gwrando ar y wybodaeth yr oeddent yn ei rhoi am eu hanwyliaid, nac yn gweithredu arni lle'r oedd yn briodol, a dim ond 30% a ddywedodd fod staff yr ysbyty’n cydnabod ac yn gwerthfawrogi eu rôl fel gofalwyr ‘trwy’r amser neu’r rhan fwyaf o’r amser’.

Rydym yn pryderu oherwydd, er gwaethaf yr ymrwymiadau cadarnhaol a wnaethpwyd mewn ymateb i John’s Campaign, dim ond 3% o’r gofalwyr a ddywedodd y darparwyd iddynt ystafelloedd a chyfleusterau i aros dros nos neu am gyfnodau hir o amser gyda’u hanwyliaid.

Mae’r adroddiad yn nodi nifer o argymhellion er mwyn gwella gofal dementia mewn ysbytai, gan gynnwys:-:

1. Dylai byrddau iechyd ddarparu cyfleusterau sy’n ymateb i anghenion cleifion â dementia ac a fyddai’n ei gwneud yn haws neu’n fwy ymarferol i ofalwyr i bobl â dementia sy’n aelodau o’r teulu aros gyda’u hanwyliaid yn yr ysbyty.
2. Dylai Arolygiaeth Gofal Iechyd Cymru ddilyn esiampl y Comisiwn Ansawdd Gofal a chynhyrchu taflen wybodaeth i aelodau o’r teulu sy’n gofalu am rywun yn yr ysbyty.
3. Dylai byrddau iechyd sicrhau bod gan yr aelodau o’r staff sy’n gweithio gyda phobl â dementia yr holl wybodaeth a sgiliau angenrheidiol.
4. Dylai byrddau ysbytai, rheolwyr ysbytai a rheolwyr wardiau sicrhau bod aelod o staff nyrsio’r ward yn y ward bob amser.
5. Dylai Prif Swyddogion Gweithredol ysbytai sicrhau bod hyrwyddwr gofal dementia wrth law i gynorthwyo’r staff 24 awr y dydd, 7 diwrnod yr wythnos.

Rydym yn awyddus i sicrhau bod yr argymhellion hyn yn cael eu mabwysiadu gan ysbytai sy’n gwasanaethu ein hardal leol, ac felly yn gofyn i chi ysgrifennu, ar ein rhan, at Brif Weithredwr [ENW EICH BWRDD IECHYD LLEOL] i godi’r pwyntiau hyn ac i gael gwybod pa gamau maent yn eu cymryd i groesawu gofalwyr pobl â dementia.

Diolch am eich cefnogaeth.

Yn gywir,

[EICH ENW, AR RAN SYM/FFEDERASIWN]

[EICH CYFEIRIAD A CHOD POST]